|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE** |
| **I DIGITALNE TRANSFORMACIJE** |
|  **UPRAVA ZA ZATVORSKI SUSTAV**  **I PROBACIJU** **Zatvor u Karlovcu**  |

Naziv obveznika: Zatvor u Karlovcu

RKP broj: 3244

Sjedište obveznika: Karlovac

Adresa sjedišta obveznika: Jurja Haulika 1, 47000 Karlovac

Razina: 11

Matični broj: 03141667

OIB: 95460314688

Šifra djelatnosti: 8423

Razdjel: 109

Šifra županije: 179

Šifra grada/općine: 179

Oznaka razdoblja: 2024-06

**B I LJ E Š K E**

**UZ FINANCIJSKE IZVJEŠTAJE ZA 2024. GODINU**

**Za razdoblje od 01. siječnja do 30. lipnja 2024. godine**

**UVODNI DIO**

Obveza sastavljanja financijskih izvještaja u sustavu proračuna propisana je odredbama Zakona o proračunu („Narodne novine“ broj 144/21), a Pravilnikom o financijskom izvještavanju u proračunskom računovodstvu („Narodne novine“ broj 37/22), propisani su obrasci, njihov sadržaj i oblik financijskih izvještaja.

Za proračunsku godinu sastavljaju se sljedeći obrasci:

* Bilanca na Obrascu: BIL,
* Izvještaj o prihodima i rashodima, primicima i izdacima na Obrascu: PR-RAS,
* Izvještaj o rashodima prema funkcijskoj klasifikaciji na Obrascu: RAS-funkcijski,
* Izvještaj o promjenama u vrijednosti i obujmu imovine i obveza na Obrascu: P-VRIO,
* Izvještaj o obvezama na Obrascu: OBVEZE.

Pored navedenih obrazaca, sastavni dio financijskih izvještaja su i Bilješke uz financijske izvještaje, a njihova osnovna svrha je davanje informacija o financijskom položaju i uspješnosti ispunjenja postavljenih ciljeva.

Zatvor u Karlovcu ustrojstvena je jedinica Uprave za zatvorski sustav i probaciju Ministarstva pravosuđa i uprave. Zatvor je ustrojen prema odredbama Zakonu o izvršavanju kazne zatvora u cilju izvršenja kazne zatvora za punoljetne osobe kojima je izrečena kazna zatvora u kaznenom, prekršajnom ili drugom sudskom postupku, te punoljetne osobe kojima je izrečena novčana kazna u kaznenom postupku, prekršajnom ili drugom sudskom postupku zamijenjena kaznom zatvora.

Zatvor u Karlovcu smješten je u staroj jezgri, u gradskoj četvrti „Zvijezda“ , u povijesnoj zgradi imena „grad Zagreb“ koja je izgrađena 1840. godine na uglu ulice Jurja Križanića i ulice Jurja Haulika. Zgrada je u vlasništvu Republike Hrvatske, a od 1962. godine rješenjem Republičkog zavoda za zaštitu spomenika kulture cijela je povijesna „Zvijezda“, a time i zgrada Zatvora u Karlovcu, proglašena spomenikom kulture i nikakvi građevinski zahvati na zgradi nisu dozvoljeni bez odobrenja nadležnoga Konzervatorskog odjela.

Svrha zatvora jest briga o zatvorenicima tijekom izdržavanja kazne te resocijalizacija i priprava za život na slobodi, što čini njegovu osnovnu djelatnost. Rad Zatvora financira se iz sredstava Državnog proračuna te manjim dijelom iz prihoda ostvarenih vlastitom djelatnošću. Ostvarivanje i trošenje vlastitih prihoda obavlja se u skladu sa Pravilnikom o mjerilima i načinu korištenja vlastitih prihoda kaznenih tijela („Narodne novine“ broj 114/15).

Zakoni i pravilnici:

* Zakon o izvršavanju kazne zatvora („Narodne novine“ broj 14/21)
* Pravilnik o radu i strukovnoj izobrazbi, popisu i opisu radnih mjesta zatvorenika te naknadi za rad i nagradi („Narodne novine“ broj 12/16).

Zatvor u Karlovcu nije obveznik PDV-a jer ne obavlja gospodarsku djelatnost.

Izvori financiranja su:

11 – Državni proračun

31 - Vlastiti prihodi (prihod koji je ostvaren sufinanciranjem u cijeni usluga zatvorenika za sprovođenja i trošak fotokopiranja, prodaje ambalaže i ostali nespomenuti prihodi)

Zakonski predstavnik i odgovorna osoba Zatvora u Karlovcu: mr.sc. Zdenko Sedmak, upravitelj.

Bilješke sastavila: Nataša Borovac, mag.oec, voditeljica Odjela upravnih poslova

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2024. GODINE**

**6 PRIHODI POSLOVANJA**

Ostvareni prihodi poslovanja tekuće godine na dan 30. lipnja 2024. godine u iznosu 992.093,69 EUR povećani su za 34,1% u odnosu na ostvareno u izvještajnom razdoblju prethodne godine, što je rezultat osobito više doznačenih sredstava iz nadležnog proračuna za financiranje rashoda poslovanja.

**641 PRIHODI OD FINANCIJSKE IMOVINE**

Navedeni prihodi u ukupnom iznosu od 0,51 EUR ostvareni su s osnova bankarske kamate, odnosno na kamate na oročena sredstva i depozite po viđenju.

**6526 OSTALI NESPOMENUTI PRIHODI**

Ostvareni prihodi iznose 436,50 EUR, a odnose se na sufinanciranje u cijeni usluga zatvorenika za sprovođenja i usluga fotokopiranja sukladno zahtjevima zatvorenika.

**6615 PRIHODI OD PRUŽENIH USLUGA**

Ostvareni prihodi u istom izvještajnom razdoblju prošle godine iznose 1.200,48 EUR te se odnose na usluge fizičkog rada zatvorenika kod drugog poslodavca tijekom izvođenja građevinskih radova, a ove godine navedenih prihoda nije bilo.

**6711 Prihodi iz NADLEŽNog proračuna za financiranje rashoda poslovanja**

Prihodi iz nadležnog proračuna za financiranje rashoda poslovanja iznose 959.489,92 EUR te su veći za 33,0% u odnosu na isto razdoblje prethodne godine zbog više doznačenih sredstava iz državnog proračuna za financiranje rashoda poslovanja zatvora, a uslijed povećanih rashoda poslovanja zbog povećanog broja zatvorenika.

**6712 PRIHODI IZ NADLEŽNOG PRORAČUNA ZA FINANCIRANJE RASHODA ZA NABAVU NEFINANCIJSKE IMOVINE**

Prihodi iz nadležnog proračuna za financiranje rashoda za nabavu nefinancijske imovine iznose 31.299,99 EUR, a odnose se doznačena sredstava iz državnog proračuna za financiranje nabave opreme. ). Značajno su veći u odnosu na isto izvještajno razdoblje prethodne godine jer su u 2024. godini najveći dio odnosio na doznačena sredstva iz nadležnog proračuna za nabavu novog službenog vozila zatvora.

**3 RASHODI POSLOVANJA**

Ostvareni rashodi poslovanja tekuće godine iznose 957.018,62 EUR i povećani su za 33,7% u odnosu na ostvareno u izvještajnom razdoblju prethodne godine.

**31 Rashodi za zaposlene**

Rashodi za zaposlene iznose 824.112,06 EUR i veći su za 36,0% u odnosu na isto razdoblje prethodne godine kada su iznosili 605.874,24 EUR. Razlog tome je povećanje koeficijenata za obračun plaće u 2024. godini, te trajni premještaj jednog državnog službenika u zatvor.

**3113 PLAĆE ZA PREKOVREMENI RAD**

Rashodi za plaće za prekovremeni rad iznose 53.723,54 EUR što je značajno više u odnosu na isto razdoblje prethodne godine kada su iznosili 35.933,85 EUR. Razlog tome je organizacija posla pravosudnih policajaca te nedostatka službenika, također i zbog dužih bolovanja službenika.

**312 OSTALI RASHODI ZA ZAPOSLENE**

Ostali rashodi za zaposlene u tekućem razdoblju iznose 52.382,89 EUR te su značajno veći u odnosu na prethodno izvještajno razdoblje kada su iznosili 17.199,10 EUR. Razlog tome je što su u 2024. godini isplaćene dvije otpremnine, naknada za neiskorišteni godišnji odmor kojih nije bilo prošle godine, dvije jubilarne nagrade te dvije pomoći za bolovanje duže od 90 dana. Također, i isplata Uskrsnice koje u prethodnom izvještajnom razdoblju nije bilo.

**3212 NAKNADE ZA PRIJEVOZ, ZA RAD NA TERENU I ODVOJENI ŽIVOT**

Rashodi za prijevoz, za rad na terenu i odvojeni život iznose 15.365,62 EUR i značajno su veći u odnosu na prošlo izvještajno razdoblje prethodne godine. Razlog navedenom je što eje u prethodnom izvještajnom razdoblju obračunat dodatak za rad na terenu za 4 mjeseca za strukovnog učitelja-kuhara koji je do 30.04.2023. godine bio privremeno premješten na rad u Zatvor u Rijeci, a ove godine privremenih premještaja nije bilo.

**3221 Uredski materijal i ostali materijalni rashodi**

Navedeni rashodi iznose 14.295,05 EUR te su značajno veći u odnosu na prošlo izvještajno razdoblje, a navedeno povećanje najvećim dijelom se odnosi na povećanje rashoda za materijal i sredstva za čišćenje i održavanje, materijal za higijenske potrebe i njegu te potrošnog materijala za potrebe zatvorenika, kao i ručnika, čarapa, odječe i obuće, a uslijed povećanog broja zatvorenika u zatvoru.

**3224 MATERIJAL I DIJELOVI ZA TEKUĆE I INVETICIJSKO ODRŽAVANJE**

Materijal i dijelovi za tekuće i investicijsko održavanje iznosi 2.592,81 EUR i povećani su za 31,2% u odnosu na isto razdoblje prethodne godine kada su iznosili 1.976,29 EUR. Razlog tome je što je u 2024. godini bila potrebna kupnja materijala za preuređenje kupaonice zatvorenika te za održavanje zgrade zatvora.

**3225 Sitni inventar i auto gume**

Rashodi za nabavu sitnog inventara i auto guma iznosili su 2.086,76 EUR i značajno su veći u odnosu na isto razdoblje prethodne godine iz razloga što je bila potrebna nabava 5 pokretnih klima uređaja kako bi se olakšao boravak zatvorenika koje je moguće premjestiti iz jedne zatvorske sobe u drugu.

**3232 Usluge tekućeg i investicijskog održavanja**

Rashodi za usluge tekućeg i investicijskog održavanja iznosili su 11.737,37 EUR i značajno su veći u odnosu na prethodno izvještajno razdoblje, a najvećim dijelom razlika u povećanju odnosi se na kompletno preuređenje kupaonice zatvorenika.

**3236 ZDRAVSTVENE I VETERINARSKE USLUGE**

Ostvareni rashodi iznose 6.176,23 EUR te su manji za 16,8% u odnosu na prošlu 2023. godinu kada su iznosili 7.420,29 EUR, a ovise o plaćanju troškova liječenja u bolnici za zatvorenike koje nisu hrvatski državljani te nemaju zdravstveno osiguranje.

**3237 INTELEKTUALNE I OSOBNE USLUGE**

Ostvareni rashodi iznose 2.993,88 EUR te su značajno veći u odnosu na isto razdoblje prethodne godine iz razloga što je početkom 2024. godine došlo do promjene ugovorenog liječnika primarne zdravstvene zaštite prema ugovor o djelu, te je odabran drugi liječnik i povećan ugovoreni neto iznos ugovora o djelu za pružanje primarne zdravstvene zaštite zatvorenicima.

**3292 PREMIJE OSIGURANJA**

Premije osiguranja za tekuće izvještajno razdoblje iznosile su 601,41 EUR i značajno su veće u odnosu na prethodno izvještajno razdoblje iz razloga što je nabavljeno jedno novo služeno vozilo zatvora koje je bilo potrebno platiti osiguranje od automobilske odgovornosti.

**34 FINANCIJSKI RASHODI**

Financijski rashodi iskazani u obračunskom razdoblju 2024. godine iznose 541,73 EUR i veći su za 67,6% u odnosu na iskazane u prethodnom obračunskom razdoblju. Isti se odnose na bankarske usluge i usluge platnog prometa, odnosno na obračunate iznose platnog prometa za i ovise o visini priljeva i odljeva novca po transakcijskim računima, broju provedenih platnih naloga, te o cjeniku naknada za bankarske usluge.

**423 PRIJEVOZNA SREDSTVA**

Rashodi za nabavu prijevoznih sredstava iznose 30.900,00 EUR za nabavu jednog novog osobnog, odnosno službenog vozila zatvora.

**MANJAK PRIHODA**

Manjak prihoda i primitaka za pokriće u sljedećem razdoblju na navedenoj poziciji iskazan je u iznosu 971,98 EUR.

**B I LJ E Š K E**

**UZ IZVJEŠTAJ O OBVEZAMA**

**01.01. - 30.06.2024. GODINE**

Stanje obveza na početku izvještajnog razdoblja, odnosno na dan 1. siječnja 2024. godine koje mora odgovarati stanju obveza na kraju 2023. godine iznosi 176.080,85 EUR.

Stanje obveza na kraju izvještajnog razdoblja iznosi 185.787,70 EUR. Sve obveze su nedospjele.

Stanje nedospjelih obveza na kraju izvještajnog razdoblja iznosi 185.787,70 EUR i odnose se na 21.531,10 EUR za Međusobne obveze proračunskih korisnika za bolovanje na teret HZZO-a, 3.866,27 EUR za Međusobne obveze proračunskih korisnika za režijske troškove više proračunskih korisnika koji koriste zgradu zatvora, te Međusobne obveze proračunskih korisnika za pretplatu poreza u iznosu od 137,57 EUR. Zatim, 147.258,39 EUR Obveze za zaposlene za plaću 06/2024, 2.394,39 EUR Obveze za prijevoz zaposlenika za 06/2024, 10.494,05 EUR Obveze za rashode poslovanja te 105,93 EUR Obveze za nabavu nefinancijske imovine.

Karlovac, 10. srpnja 2024. godine

 Upravitelj:

 mr. sc. Zdenko Sedmak

 M.P.